Source: http://www.emmaegyesulet.hu/category/sajto/sajtokozlemenyek/page/2/
Timestamp: 2018-12-12 12:25:00
Document Index: 4402259

Matched Legal Cases: ['bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ']

Sajtóközlemények | EMMA Egyesület - Part 2
Sajtóközlemények kategória bejegyzései
2012. május 8. kedd Események, SajtóközleményekAIMS, nemzetközi támogatókpfazakas
Néhány héten belül az ötödik nemzetközi szervezet fordul Áder Jánoshoz Geréb Ágnes kegyelmi kérelme ügyében bővebben… →
2012. május 4. péntek Események, Sajtóközleményekpfazakas
Hétszáz magyar orvos, egészségügyi és mentálhigiénés szakember kéri dr. Geréb Ágnes kegyelmi kérelmének támogatását bővebben… →
2012. május 2. szerda Sajtóközleményeknemzetközi támogatók, RCM, szülészeti ellátó rendszerpfazakas
Április 27-én a Királyi Bábakollégium (Royal College of Midwives, UK, elnöke Lesley Page professzor) nyilatkozatot adott ki dr. Geréb Ágnes támogatásáról. Felkérték Magyarország leendő köztársasági elnökét, Áder Jánost, hogy adjon kegyelmet dr. Geréb Ágnesnek. Page professzor ez ügyben 2012. április 20-án személyesen is írt a leendő elnöknek.
A Királyi Bábakollégium (UK) közleményben áll ki Dr. Geréb Ágnes mellett bővebben… →
2012. március 22. csütörtök Sajtóközleményeknemzetközi támogatókpfazakas
Az ICM[1] és a FIGO[2] fölszólítja az Európai Közösséget, hogy tegyen eleget a nők alapvető emberi jogainak védelmében vállalt kötelezettségének, és állítsa le a bábaság kriminalizációját minden európai országban, ahol a jelenség létezik.
Frances Day-Stirk, a Nemzetközi Bábaszövetség (ICM) elnöke, valamint prof. Gamal I. Serour, a Szülészek és Nőgyógyászok Nemzetközi Szövetségének (FIGO) elnöke egy magyar bába bebörtönzése kapcsán – aki egyébként szülész-nőgyógyász szakorvos is -, így nyilatkozott:
Az IMC és a FIGO közös sajtóközleménye bővebben… →
Nőnap – 2012.március.8.
2012. március 8. csütörtök Események, Sajtóközlemények, Szülési jogokbábai modell, háborítatlanság, intézményi reform, női jogok, nők elleni erőszakpfazakas
Nőnap alkalmából a Születésház Egyesület fontosnak tartja ismételten kihangsúlyozni, hogy az egészségügyi rendszer, és ezen belül a szülészet-nőgyógyászat, olyan szemléletmódot kellene képviseljen, aminek nem alárendeltje a páciens. Az anyáknak nincsen felkínálva a választási lehetőség a gondozásukat illetően, nincsenek birtokában azoknak az információknak, amelyek elengedhetetlenek a tudatos döntés meghozatalához.
A szülés a nők életének egyik legfontosabb mozzanata, melyet évszázadokon keresztül nők kísértek. Ők a bábák. A férfiaknak egy feladata van ebben a folyamatban, biztosítani a békés, biztonságos és háborítatlan környezetet a nők számára. A mai szülészeti rendszer nem biztosítja mindezt. Nem teremti meg azt az egyenrangúságot, amely keretein belül a nők kontrollálhatják a saját testüket.
A nőknek tudniuk kell, hogy milyen lehetőségeik, jogaik vannak kórházon belül, és hogyan tudnak ezekkel tudatos állampolgárként élni. Ne áldozatai legyenek a patriarchális szülészeti rendszernek, hanem aktív formálói, részesei. A Születésház Egyesület a nők aktív felvilágosításának és a testükkel való önrendelkezési jog valódi megélésének kezdeményezője, előmozdítója kíván lenni.
Ezért tartjuk fontosnak a szülés bábai modelljének meghonosítását a magyar szülészeteken. E folyamatban az orvosokra együttműködő partnerként tekintünk, akiknek megvan a megfelelő helye az új rendszerben is.
Aster Delgado rajza
2012. február 11. szombat Események, Sajtóközleményekpfazakas
Az Igazságot Geréb Ágnesnek Mozgalom és a Társaság a Szabadságjogokért (TASZ) megdöbbenve fogadta az ítéletet. Álláspontjuk továbbra is az, hogy a tárgyaláson a bábák nem kaptak lehetőséget az érdemi védekezésre. Habár nemzetközi szaktekintélyek sora, köztük az Egészségügyi Világszervezet (WHO) volt igazgatója igazolták, hogy a magyar bábák nem hibáztak, a bíróság nem vette figyelembe véleményüket, és elutasította tanúként való meghallgatásukat is.
Más országokban a bábák ügyeiben főként szülészekből, bábákból álló szakmai testület vizsgálódik és ítélkezik, nálunk kizárólag kórházi orvosok adnak véleményt, akik nem rendelkeznek semmilyen tapasztalattal az otthonszülés terén.
A bíróság mai döntésével továbbra is fenntartja az otthonszülés kriminalizációját.
A TASZ és a Mozgalom bízik abban, hogy a köztársasági elnök pozitívan bírálja el a dr. Geréb ügyében benyújtani kívánt kegyelmi kérvényt és véget vet a bábák üldözésének.
Igazságot Geréb Ágnesnek Mozgalom
igam2012@gmail.com
A Születésház Egyesület (SZE) és az Igazságot Geréb Ágnesnek Mozgalom (IGÁM) Sajtóközleménye
2012. február 3. péntek Sajtóközleményekpfazakas
Továbbra sem hajlandó a bíróság a Geréb perben meghallgatni a védelmükben fellépő tekintélyes hazai és nemzetközi szakértőket. A bábák szempontjából lényeges bizonyítás lefolytatása helyett a mai napon a vád és perbeszédre került sor.
A mai napon megkezdődött dr. Geréb Ágnes és további négy bábatársa ellen indult büntetőeljárás másodfokú tárgyalása a Fővárosi Ítélőtábla előtt. A tárgyaláson a bábák védelmét ellátó ügyvédek két olyan hazai orvos szakértő meghallgatását és bevonását indítványozták, akik az eddigi szakértőkhöz képest az egyik ügy lényeges kérdéseiben eltérő, szakmai álláspontot képviselnek. Az ügyvédek szerint ezért rendkívül fontos, hogy az ügy lezárása helyett folytatódjon az eljárás és az új bizonyítékok figyelembe vételével születhessen meg a jogerős ítélet az ügyekben.
Mindemellett az ügyvédek ismételten indítványozták, hogy a Bíróság hallgassa meg azokat a nemzetközi szakértőket is, akik – a hazai orvos szakértőkkel ellentétben – nem csak a kórházi szülés, hanem az otthonszülés vonatkozásában is kiemelkedő tudással és tapasztalattal rendelkeznek. A szakértők között szerepel többek között a szülész-neonatológus Marsden Wagner is, aki az Egészségügyi Világszervezet Női- és Gyermekegészség Központjának volt 15 évig az igazgatója. A világhírű orvosprofesszor mellett még másik két nemzetközi szakember készített az ügyekben szakvéleményt, amelyeket az elsőfokú bíróság teljesen figyelmen kívül hagyott, és elutasította a tanúként való meghallgatásukat is.
A Bíróság az ügyvédek indítványát a mai napon elutasította.
A Születésház Egyesület és az Igazságot Geréb Ágnesnek Mozgalom ismételten felhívja a figyelmet arra a szomorú és igazságtalan helyzetre, hogy a közel két évtizedes jogszabályi mulasztás miatt az otthonszülések kísérésében kiemelkedő tapasztalattal és tudással bíró bábák többsége jelenleg büntetőbíróság előtt áll. Bár az ügyek kivizsgálása fontos szakmai és társadalmi érdek, a bábák felelősségének kizárólag büntetőjogi rendszerben történő vizsgálata és ezzel az otthonszülés kriminalizálása komoly emberi jogi problémákat vet fel.
Elérhetőség: Fazakas Pálma
+36-20-3950556
fazakas.palma@szuleteshaz.hu
Igazságot Geréb Ágnesnek! – sajtóközlemény
2011. december 20. kedd Események, Sajtóközleményekbábai modell, törvényi szabályozáspfazakas
A mai napon, dr. Geréb Ágnes egyéves házi őrizetének évfordulóján számos hazai és külföldi magánszemély és emberi jogi jogvédő, valamint szakmai szervezet létrehozta az „Igazságot Geréb Ágnesnek” mozgalmat. A mozgalom célja, hogy igazságot és egyenlő bánásmódot követeljen az orvosnő számára. A nemzetközileg is elismert bába, szülész-nőgyógyász orvos, és pszichológussal szemben kettős mércét alkalmaz az igazságszolgáltatás, koncepciós perek folynak ellene. Igazságot Geréb Ágnesnek! – sajtóközlemény bővebben… →
2011. december 6. kedd SajtóközleményekIna May Gaskin, nemzetközi támogatókpfazakas
Az amerikai bába a magyar kormány beavatkozását sürgette Geréb ügyében